בני בנאסי

מרקו "בני" בנאסי (באנגלית: Marco "Benny" Benassi, נולד ב-13 ביולי 1967) הידוע בעיקר בשם הבמה שלו בני בנאסי הוא תקליטן ומפיק מוזיקלי איטלקי. בנאסי החל לעסוק במוזיקה בסוף שנות השמונים יחד עם בן דודו אלה. בשנת 2001 בנאסי הוציא את להיטו הראשון שנקרא "I Feel So Fine" תחת שם הבמה KMC. הסינגל הפך ללהיט ברחבי איטליה והגיע למקום ראשון במצעד המועדונים בממלכה המאוחדת. לאחר מכן עבר בנאסי ממוזיקת האוס לטכנו ובשנת 2003 הוציא את הסינגל "Satisfaction" שהפך להצלחה עולמית וגרר אחריו הצעות רבות לעבוד עם בנאסי מצדם של אומנים ידועים בתחום כדוגמת רוג'ר סנצ'ז וקרל קוקס. הסינגל השני מאלבום הבכורה של בנאסי היה "Able to Love" שיצא ביוני 2003. ב-19 באוגוסט יצא אלבום הבכורה של בנאסי שנקרא "Hypnotica". בנאסי הקים יחד עם בן דודו אלה את ההרכב האחים בנאסי (אנ'). ובשנת 2004 הם הוציאו את אלבומם הראשון שנקרא "Pumphonia". שנה לאחר מכן הוציאו את אלבומם השני שנקרא "...Phobia". הסינגלים של בנאסי נוגנו במועדונים ברחבי העולם והגיעו לראשי המצעדים בממלכה המאוחדת. בנאסי החל לצבור פרסום רב ואף ביצע רמיקסים לשירים של אומנים כמו אאוטקאסט וגולדפראפ. באותה שנה ייסד בנאסי את חברת התקליטים "Pump-Kin Music". בשנת 2007 ביצע בנאסי רמיקס לשיר "Bring the Noise" של ההרכב פאבליק אנמי. אלבומו הרביעי של בנאסי הנקרא "Rock 'n' Rave" יצא ב-3 ביוני 2008. בשנת 2009 שיתף פעולה בנאסי עם הזמרת מדונה כדי לעבוד על רמיקס לשיר "Celebration". הסינגל הראשון מהאלבום היה "Spaceship" שהיה שיתוף פעולה עם הזמרת קליס ויצא ב-25 במאי 2010. ב-23 בנובמבר יצא הסינגל השני שהיה "House Music". הסינגל השלישי מהאלבום יצא ב-29 בינואר 2011 והיה שיתוף פעולה עם הראפר טי-פיין בשם "Electroman". ב-8 במרץ יצא הסינגל הרביעי של בנאסי שהיה "Cinema" והיה שיתוף פעולה עם גארי גואו. ב-11 במרץ יצא שיתוף פעולה של בנאסי עם הזמר כריס בראון בשם "Beautiful People", הסינגל הגיע לראש המצעדים במספר מדינות ולמקום הראשון במצעד הדאנס בארצות הברית. אלבומו החמישי של בנאסי יצא ב-7 ביוני 2011 ונקרא "Electroman". הסינגל הבא שיצא מהאלבום היה "Close to Me" יחד עם גארי גואו שיצא ב-8 בנובמבר. הסינגל השישי והאחרון מהאלבום היה "Control" שיצא ב-28 בפברואר 2012. באותה שנה שיתף בנאסי פעולה שוב עם כריס בראון בשיר "Don't Wake Me Up". בנוסף עבד בנאסי עם מדונה שוב והפיק מספר סינגלים מאלבומה "MDNA". לאחר מכן השתתף בנאסי בהפקת אלבומו השלישי של הזמר מיקה. נכון לשנת 2013 דורג בני בנאסי במקום ה-89 במגזין הבריטי הנחשב DJ Mag. ב-4 באוגוסט 2023 הוציא את הסינגל "Further Away" יחד עם גודבויז. בספטמבר 2023 לציון 40 שנים מאז היצירה הוא עשה רמיקס לשיר "Hypnotic Tango" של להקת "My Mine". 2003: Hypnotica 2004: Pumphonia 2005: ...Phobia 2008: Rock 'n' Rave 2011: Electroman 2016: Danceaholic 2003: DJ Set 1 2004: Subliminal Sessions 6 2005: The Gallery: Live Sessions 2005: Cooking for Pump-Kin: Phase One 2005: Best of Benassi Bros. 2006: Best of Benny Benassi 2006: Cooking for Pump-Kin: Special Menu 2004: Re-Sfaction 2006: Re-Sfaction 2 מדיה וקבצים בנושא בני בנאסי בוויקישיתוף אתר האינטרנט הרשמי של בני בנאסי (באנגלית) בני בנאסי, ברשת החברתית פייסבוק בני בנאסי, ברשת החברתית אקס (טוויטר) בני בנאסי, ברשת החברתית אינסטגרם בני בנאסי, ברשת החברתית טיקטוק בני בנאסי, סרטונים בערוץ היוטיוב בני בנאסי, במסד הנתונים הקולנועיים IMDb (באנגלית) בני בנאסי, באתר אפל מיוזיק (באנגלית) בני בנאסי, באתר ספוטיפיי בני בנאסי, באתר סאונדקלאוד (באנגלית) בני בנאסי, באתר Last.fm (באנגלית) בני בנאסי, באתר AllMusic (באנגלית) בני בנאסי, באתר MusicBrainz (באנגלית) בני בנאסי, באתר דיזר בני בנאסי, באתר Yandex.Music (ברוסית) בני בנאסי, באתר Discogs (באנגלית) בני בנאסי, באתר Songkick (באנגלית) בני בנאסי, באתר Genius בני בנאסי, באתר SecondHandSongs בני בנאסי, באתר בילבורד (באנגלית) בני בנאסי, באתר טיידל (באנגלית) Scott Lombardo, Benny Benassi and GoodBoys - Further Away, EDMTunes, ‏2023-08-04 (באנגלית אמריקאית)